钦定古今图书集成/明伦汇编/家范典/第029卷 > 朱子全书 > 《鄠人对》韩愈
## 钦定古今图书集成/明伦汇编/家范典/第029卷 > 朱子全书 > 《鄠人对》韩愈

鄠有以孝为旌门者，乃本其自于《鄠人》，曰：“彼自剔股
以奉母疾，瘳大夫以闻其令尹，令尹以闻其上，上俾
聚土以旌其门，使勿输赋以为后劝。鄠大夫常曰：‘他
邑有是人乎’？”愈曰：“母疾则止于烹粉药石以为是，未闻毁伤支体以为养，在教未闻有如此者。苟不伤于
议，则圣贤当先众而为之也。是不幸因而致死，则毁”
伤灭绝之罪有归矣。其为不孝，得无甚乎？苟有合孝
之道，又不当旌门。盖生，人之所宜为，曷足为异乎？既
以一家为孝，是辨一邑里皆无孝矣；以一身为孝，是
辨其祖父皆无孝矣。然或陷于危难，能固其忠孝，而
不苟生之逆乱，以是而死者，乃旌表门闾，爵禄其子
孙，斯为为劝已。矧非是而希免输者乎。曾不以毁伤
为罪。灭绝为忧。不腰于市。而已黩于政。况复旌其门